armvectores/hy_wikipedia_2023 huggingface dataset:
Մարատ Ամանկուլով

Մարատ Ասկվերովիչ Ամանկուլով, (ղրղզ.՝ Марат Аскерович Аманкулов), կիրգիզ պետական-քաղաքական գործիչ։


== Կենսագրություն ==
Մարատ Ամանկուլովը ծնվել է 1970 թվական մարտի 24ին Ջետի Օտուզում (Իսիկ Կուլիի մարզ)։
Ազգությամբ կիրգիզ է։ 1985 թվականին ավարտել է Վասիլևյան СШ № 2 դպրոց   Վինոգրադսկոե (Ալմանդուսկի շրջան), Չույսկի մարզ։ 1985 թվականից 1985 թվականից սովորել է СПТУ № 37-ում Ֆրունզեում  (Բիշկեկ) և ստացել է վարորդ-մեխանիկի որակավորում։
2004 թվականին ավարտել է Ժուսուպ Բալասագինի Կիրգիզական ազգային համալսարանը իրավաբանի մասնագիտությամբ։
1988-1990 թվականը Մարատ Ամանկուլովը ծառայել է ԽՍՀՄ զինված ուժերում (Գերմանիայի Դեմոկրատական Հանրապետության արևմտյան զինված ուժերում)։ Աշխատանքային գործունեությունն սկսել է 1990 թվականին թեթև արդյունաբերության բնագավառում։
2008 թվականին ընտրվել է պատգամավոր Բեշքենյան քաղաքային  ընտրական օկրուգի քենեշի և բյուջեի մշտական հանձնաժողովում 
2011 թվականի դեկտեմբերից` Ղրղզստանի Հանրապետության կառավարությանն առընթեր պետական գույքի կառավարման հիմնադրամի հանձնաժողովում.
2012 թվականի նոյեմբերին  ընտրվել է Բիշքենյան քաղաքային խորհրդի պատգամավոր Կիրգիզստանի սոցիալ-դեմոկրատական կուսակցությունից (СДПК):


== Խորհրդարանական ընտրությունները Կիրգիզիայում (2015) ==
Ամանկուլովը պատգամավոր է ընտրվել СДПК-ում ։  2020 թվականի սեպտեմբերից` Կիրգիզիայի խորհրդարանական ընտրություններից առաջ, տեսագրություն է արվել, որտեղ Ամանկուլովը նկատառում է անում, որում, թվում է, ափսոսում էր Կիրգիզստանի անկախության համար։ Ամալկունովը հայտնում էր, որ իրենց կուսակցության գաղափարախոսությունը եվրասիականությունն է։ «Մենք ձգտում ենք այնտեղ։ Մեր կյանքի 30 տարին և  անկախությունը ցույց տվեցին, որ ժամանակն է մտածել, և ժամանակն է վերադառնալ»:Թեև Ամանկուլովը հայտնում է, թե իր ասածները կտրել են կոնտեքստից, նրան քննադատում են և հաջորդ օրը 300 ցուցարարներ հանրահավաք են անցկացնում Բիշքեկում` քննարկելու նրա հայտարարությունները։


== Ծանոթագրություններ ==
Ժարովնյա (գյուղ, Դուխովշչինսկի շրջան)

Ժարովնյա (ռուս.՝ Жаровня), գյուղ Ռուսաստանի, Սմոլենսկի մարզի Դուխովշչինսկի շրջանի կազմում։
Բնակչությունը 2007 թվականին գրանցված տվյալներով կազմում էր 4 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Շամբոնա

Շամբոնա (ֆր.՝ Chambonas), համայնք Ֆրանսիայի Օվրեն-Ռոն-Ալպեր մարզի Արդեշ գավառում։
Բնակչությունը 2008 թվականի դրությամբ կազմում է 612 մարդ, բնակչության խտությունը` 50.66 մարդ/կմ²։ Բնակավայրը զբաղեցնում է 12.08 կմ² տարածք։


== Աշխարհագրություն ==
Գտնվում է Փարիզ քաղաքից 520 կմ հարավ, Լիոն քաղաքից` 160 կմ հարավ, Պրիվա քաղաքից` 55 կմ հարավ-արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 348 աշխատունակ (15-64 տարեկան) բնակիչ, որոնցից ակտիվ էին 251-ը, իսկ ոչ ակտիվները` 97։ Ակտիվության ցուցանիշը կազմում է 72,1 %։ 251 աշխատունակ մարդկանցից աշխատել է 208 անձ (108 տղամարդ և 100 կին)։ Գործազուրկ են եղել 43 անձ (19 տղամարդ և 24 կին)։ 97 անաշխատունակներից 19-ը եղել են աշակերտներ կամ ուսանողներ, 48-ը` թոշակառուներ, իսկ 30-ը չեն աշխատել տարբեր պատճառներով։


== Տես նաև ==
Արդեշ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Rollin’ (Air Raid Vehicle)

«Rollin’ (Air Raid Vehicle)», Limp Bizkit խմբի երգը թողարկված որպես երրորդ սինգլ «My Generation»-ի հետ 2000 թվականի հոկտեմբերի 10-ին  Chocolate Starfish and the Hot Dog Flavored Water երրորդ ստուդիական ալբոմից։
Գոյություն ունի «Rollin’ (Urban Assault Vehicle)» ռեմիքսը հիփ-հոփ կատարողներ DMX-ի, Method Man-ի և Redman-ի մասնակցությամբ (պրոդյուսեր՝ Swizz Beatz)։ Այն եղել է «Ֆորսաժ» ֆիլմի սաունդթրեքը։ Ռեմիքսը ներառվել է նաև ալբոմի թրեքների ցանկում։


== Կոմպոզիցիաների ցանկ ==
CD 1

«Rollin' (Air Raid Vehicle)»
«I Would For You» (Life)
«Take A Look Around» (Instrumental)
«Rollin' (Air Raid Vehicle)» (Music Video)CD 2

«Rollin' (Air Raid Vehicle)»
«Show Me What You Got»
«Rollin' (Air Raid Vehicle)» (Instrumental)
«Video Snippets»


== Տեսահոլովակ ==
Տեսահոլովակը նկարահանվել է Նյու Յորքում՝ նախկին Համաշխարհային առևտրի կենտրոնի Հարավային աշտարակում։ Տեսահոլովակի սկզբում Ֆրեդ Դյորստի մոտ են գալիս Բեն Ստիլլերն ու Ստիվեն Դորֆը Bentley Azure մեքենայով։ Բենթլիից լսվում է Limp Bizkit խմբի «My Generation» երգի կրկներգը։ Նրանք սխալմամբ Դյորստին ընդունում են կամերդիների տեղ և նրան են նետում մեքենայի բանակին։ Դրանից հետո Ֆրեդը նստում է մեքենան ու միացնում շարժիչը, ապա շրջում Մանհեթենով՝ տեսահոլովակի ընթացքում հավաքելով Limp Bizkit-ի մյուս մասնակիցներին։ Զուգահեռաբար տեսահոլովակը ցուցադրում է նաև Ֆրեդին, որը երգում ու պարում է աղջիկների հետ երկվորյակ աշտարակներից մեկում և պարային սենյակում։ Տեսահոլովակից հանված են ոչ ցենզուրային արտահայտությունները։
Տեսահոլովակն արժանացել է «Լավագույն ռոք տեսահոլովակ» մրցանակի 2001 թվականի MTV Video Music Awards մրցանակաբաշխությունում։
2001 թվականի սեպտեմբերի 10-ին Limp Bizkit խումբն ստացել է նամակ Համաշխարհային առևտրի կենտրոնից, որում շնորհակալություն է հայտնվել աշտարակները տեսահոլովակում ցուցադրելու համար։ Դա տեղի է ունեցել Նյու Յորքում ահաբեկչական հարձակման հետևանքով երկվորյակ աշտարակների ոչնչացումից մեկ օր առաջ։


== Հիթ-շքերթներ և հավաստագրեր ==


== Ձայնագրության մասնակիցներ ==
Ֆրեդ Դյորստ — վոկալ
Ուես Բորլանդ] — կիթառ
Սեմ Ռիվերս — բաս կիթառ
DJ Lethal — սքրեթչինգ, սեմփլինգ
Ջոն Օտտո — թմբուկներ


== Ծանոթագրություններ ==


== Արտաքին հղումներ ==
Rollin տեսահոլովակ
Մանսուրովո (գյուղ, Բիրսկի շրջան)

Անվան այլ կիրառումների համար տե՛ս՝ ՄանսուրովոՄանսուրովո (ռուս.՝ Мансурово, բաշկիրերեն՝ Мансур), գյուղ Ռուսաստանի Բաշկորտոստան հանրապետության Բիրսկի շրջանի կազմում։
Բնակչությունը 2009 թվականին գրանցված տվյալներով կազմում էր 7 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Անովկա (գյուղ, Բերեզանկայի շրջան)

Անվան այլ կիրառումների համար տե՛ս՝ ԱնովկաԱնովկա (ուկրաիներեն՝ Ганнівка), գյուղ Ուկրաինայի Նիկոլաևի մարզի Բերեզանկայի շրջանում։
2001 թվականի տվյալներով Անովկա գյուղում բնակվում էր 124 մարդ։


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Սիլեզիա (մարզ)

Սիլեզիա (լեհ.՝ Slask, չեխ.՝ Slezsko, գերմ.՝ Schlesien), պատմական սլավոնական երկրամաս Օդեր գետի վերին և միջին հոսանքում։
10-րդ դարից ընդգրկվել է Լեհաստանի կազմում։ 12-13-րդ դարերում բաժանվել է բազմաթիվ իշխանությունների։ 14-րդ դարի սկզբին Սիլեզիայի իշխանություններն ընկել են Լյուքսեմբուրգների գերիշխանության տակ։ 1526 թվականին Սիլեզիան, բացի երեք իշխանություններից, որոնք 15-րդ դարում վերջին վերամիավորվել էին Լեհաստանին, անցել է Հաբսբուրգների գերիշխանության տակ։ Ավստրիայի ժառանգության համար պատերազմի (1740-1748) ընթացքում Սիլեզիայի մեծ մասը (բացի հարավային իշխանություններից) գրավել է Պրուսիան։ Դրանից հետո ուժեղացել է դեռևս միջնադարում սկսված Սիլեզիայի գերմանացումը, սակայն 19-րդ դարում ևս Սիլեզիայի բնակչության զգալի մասը դեռևս պահպանում էր լեհական ազգային պատկերը։
1742 թվականից ավստրիական Հաբսբուրգների տիրապետության տակ էին միայն Սիլեզիայի հարավային իշխանությունները, որոնք Ավստրո-Հունգարիայի տրոհումից (1918) հետո մտան Չեխոսլովակիայի կազմի մեջ։ 1793 թվականին և 1844 թվականին Սիլեզիայում տեղի են ունեցել ջուլհակների ապստամբություններ։ Լեհական պետականության վերականգնումից (1918) հետո Սիլեզիայի աշխատավորները պայքարել են Լեհաստանի հետ վերամիավորվելու համար (ապստամբություններ 1919, 1920, 1921 թվականներին), սակայն գերտերությունների դիմադրության պատճառով Լեհաստանին է անցնում (1922) Վերին Սիլեզիայի միայն 1/3 մասը։
1938-1939 թվականին ողջ երկրամասն ընկնում է Նացիստական Գերմանիայի իշխանության տակ։ 1945 թվականին երկրամասն անցնում է Խորհրդային Միության տիրապետության տակ։
Պոտսդամի կոնֆերանսով (1945) որոշվում է Լեհաստանի արևմտյան սահմանը՝ Օդեր և Նայսե գետերով և համապատասխանաբար Սիլեզիայի մեծ մասով փոխանցել Լեհաստանին։
Բալախոնովկա (գյուղ, Շումյաչինսկի շրջան)

Բալախոնովկա (ռուս.՝ Балахоновка), գյուղ Ռուսաստանի Սմոլենսկի մարզի Շումյաչինսկի շրջանի կազմում։
Բնակչությունը 2007 թվականին գրանցված տվյալներով կազմում էր 169 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ադամս

Ադամս (անգլ.՝ Adams), անմարդաբնակ կղզի, Օկլենդ կղզեխմբի ամենահարավային մասում, Նոր Զելանդիա։ Քանի որ Օկլենդի կղզի է, մտնում է ՅՈՒՆԵՍԿՕ-ի Համաշխարհային ժառանգության մեջ ։


== Աշխարհագրություն ==

Կղզու երկարությունը արևմուտքից արևելք 17 կմ է, հյուսիսից հարավ 9 կմ, ափի երկարությունը 61,3 կմ է, մակերեսը 97,3 կմ։ Ամենաբարձր կետը Դիկ լեռն է (Mount Dick[en]) ՝ 668 մետր։ Կղզեխմբի գլխավոր կղզի Օկլենդից Ադամսը բաժանվում է նեղուցով (2,3-ից մինչև 0,57 կմ լայնություն), որի հիմնական մասը համարվում է Կարնլիի հսկայական ծոցը (Carnley Harbour[en]):
Կղզին համարվում է օրնիտոլոգիական հիմնական տարածք, որը կազմակերպվել է BirdLife International կազմակերպության կողմից՝ պաշտպանել թռչուններին և նրանց կենսամիջավայրը։ Կղզու տարածքում ապրում են այնպիսի էնդեմիկներ, ինչպիսիք են օկլանդական չիրոկը, օկլանդական բեկասը,  Auckland Shag-ը[en] և Auckland Rail-ը[en]:


== Ծանոթագրություններ ==


== Արտաքին հղումներ ==
Подробная топографическая карта Оклендских островов Archived 2005-10-28 at the Wayback Machine. на сайте ortho.linz.govt.nz
Նիգ ՖԱ

Նիգ ֆուտբոլային ակումբ, հայկական ֆուտբոլային ակումբ։ Հիմնվել է 1990 թվականին Ապարան քաղաքում։


== Պատմություն ==
«Նիգ»-ն ամենաերիտասարդ ակումբներից էր, որը մասնակցել է Հայաստանի ֆուտբոլի առաջին առաջնությանը։ 24 թիմերի մեջ զբաղեցնելով 22-րդ տեղը` Նիգն անցել է առաջին խումբ։ Բայց թիմը չի մասնակցել առաջնությանը` վիճակահանությունից դուրս մնալով։ Ապարանյան ակումբի երկրորդ և առայժմ վերջին վերածնունդը տեղի է ունեցել 1998 թվականի խաղաշրջանում։ Թիմը ներգրավվել է Առաջին խմբի մասնակիցների ցանկում և անգամ անցկացրել խաղերի մեկ քառորդը։ Դրանից հետո սակայն ակումբը հերթական անգամ դուրս է մնացել առաջնությունից։


== Ակումբի գլխավոր մարզիչներ ==
 Հայաստան Ռ.Գ. Սարգսյան (1990)
 Հայաստան Վռամ Աբրահամյան (1991-1992)


== Ծանոթագրություններ ==


== Արտաքին հղումներ ==
Պրոֆիլը klisf.info կայքում (ռուս.)
Պրոֆիլը www.weltfussballarchiv.com կայքում Archived 2012-11-27 at the Wayback Machine. (անգլ.)
Պրոֆիլը rsssf.com կայքում (ռուս.)
Պոպլյատինո

Պոպլյատինո (ռուս.՝ Поплятино), գյուղ Ռուսաստանի Սմոլենսկի մարզի Խիսլավիչսկի շրջանի կազմում։
Բնակչությունը 2007 թվականին գրանցված տվյալներով կազմում էր 21 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Անանիա Շիրակացու հուշարձան (այլ կիրառումներ)

Անանիա Շիրակացու հուշարձան, կարող է վերաբերել՝

Անանիա Շիրակացու հուշարձան, գտնվում է Երևանի կենտրոնում՝ Մեսրոպ Մաշտոցի պողոտայի վերջնամասում՝ Մատենադարանի հարակից հրապարակում։
Անանիա Շիրակացու հուշարձան, գտնվում է Երևանում՝ Երևանի պետական համալսարանի մոտ։
Սամվել Մելիքսեթյան

Անվան այլ կիրառումների համար տե՛ս՝ Մելիքսեթյան (այլ կիրառումներ)Սամվել Գրիգորի Մելիքսեթյան (1907, դեկտեմբերի 15, գյուղ Գյորխանա, Կարսի մարզ - 1992, հունվարի 31, Երևան), հայ խորհրդային անասնաբույժ, զինվորական ծառայության գնդապետ (1954 թվականից՝ պաշտոնաթող)։ Անասնաբուժական գիտության դոկտոր (1962), պրոֆեսոր (1964)։


== Կենսագրություն ==
1933 թվականին ավարտել է Երևանի անասնաբուծական-անասնաբուժական ինստիտուտը։ 1933-1954 թվականներին ծառայել է խորհրդային բանակում։ 1964 թվականից Երևանի անասնաբուծական-անասնաբուժական ինստիտուտի վիրաբուժության ամբիոնի պրոֆեսոր։
Գիտական աշխատանքները վերաբերում են գյուղատնտեսության կենդանիների վիրաբուժական տարբեր հիվանդությունների կանխարգելման և բուժման խնդիրներին։ 1935-1940 թվականներին պրոֆեսոր Ա․ Վելլերի հետ (Լենինգրադ) մշակել է վիրահատմամբ ձիերի աղիքային քարերի հեռացման նոր մեթոդ, ստեղծել խոշոր եղջերավոր կենդանիների նախաստամոքսների վնասվածքների կանխարգելման և բուժման սարքերի համալիր (տես Մագնիսային զոնդ և օղակ)։ ԽՄԿԿ անդամ 1939 թվականից։
Պարգևատրվել է Կարմիր դրոշի, Հայրենական պատերազմի I աստիճանի և Կարմիր աստղի 3 շքանշաններով։


== Երկեր ==
Անասնաբույժի ուղեցույց (Վիրաբուժություն), Երևան, 1968։


== Ծանոթագրություններ ==
(4678) Նինիան

(4678) Նինիան (անգլ.՝ Ninian), աստերոիդ աստերոիդների հիմնական գոտում։ Հայտնաբերվել է 1990 թվականի սեպտեմբերի 24-ին Ռոբերտ ՄաքՆոտի կողմից Սայդինգ Սփրինգում։
Միջին հեռավորությունը Արեգակից կազմում է 2,264168 ա. մ., առավելագույնը մոտենում է 1,7786 ա. մ. հեռավորության վրա և հեռանում 2,7497 ա. մ.։ Արեգակի շուրջ մեկ ամբողջական պտույտ է կատարում 1244,4 երկրային օրվա ընթացքում, իր ուղեծրով շարժվելով միջինում 0,289295 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,74° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(4678) Նինիան աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Աստերոիդների ցանկ (8201-8300)

Աստերոիդների ցանկ (8101-8200)  • Աստերոիդների ցանկ  • Աստերոիդների ցանկ (8301-8400)
 Աստերոիդների ցանկ (8101-8200)  • Աստերոիդների ցանկ  • Աստերոիդների ցանկ (8301-8400)


== Աղբյուր ==
«Discovery Circumstances: Numbered Minor Planets (5001)-(10000)»։ www.minorplanetcenter.net
Աստերոիդների ցանկ (67901-68000)

Աստերոիդների ցանկ (67801-67900)  • Աստերոիդների ցանկ  • Աստերոիդների ցանկ (68001-68100)
 Աստերոիդների ցանկ (67801-67900)  • Աստերոիդների ցանկ  • Աստերոիդների ցանկ (68001-68100)


== Աղբյուր ==
«Discovery Circumstances: Numbered Minor Planets (65001)-(70000)»։ www.minorplanetcenter.net
Դոննա Սթրիքլենդ

Դոննա Թեո Սթրիքլենդ (անգլ.՝ Donna Theo Strickland, մայիսի 27, 1959(1959-05-27), Գուելֆ, Օնտարիո, Կանադա), կանադացի օպտիկական ֆիզիկոս։ 2018 թվականին Ջերարդ Մոուրուի հետ պարգևատրվել է Ֆիզիկայի Նոբելյան մրցանակով ակտիվացած իմպուլսների ուժգնացումը հայտնագործելու համար։ Վաթեռլոոյի համալսարանի պրոֆեսոր է։
Եղել է Օպտիկական համայնքի աշխատակից, փոխնախագահ, այժմ Նախագահական խորհրդի ղեկավարն է։


== Վաղ կյանք և կրթություն ==
Սթրիքլենդը ծնվել է 1959 թվականի մայիսի 27-ին, Կանադայում, անգլերենի ուսուցչուհի Էդիթ նի Ռաննիի և էլեկտրականության ինժեներ Լլայոդ Սթրիքլենդի ընտանիքում։
Նա որոշում է հաճախել ՄքՄասթեր համալսարան, քանի որ դրա ինժեներական ֆիզիկայի բաժինն ընդգրկում էր լազերներ և էլեկտրո օպտիկա, ոլորտներ, որոնցով նա հատկապես հետաքրքրված էր։ ՄքՄասթերում նա դասարանի 25 ուսանողներից երեք կանանցից մեկն էր։ Սթրիքլենդն ավարտել է համալսարան ինժեներության բակալավրի դիպլոմով 1981 թվականին։
Սովորել է Օպտիկայի ինստիտուտում, թեկնածուական աստիճան ստացել Ռոչեսթրի համալսարանում, 1989 թվականին։
Իր դոկտորական հետազոտությունն անց է կացրել Լազերային էներգետիկայի լաբորատորիայի հետ համատեղ, Մոուրուի ղեկավարությամբ։
Սթրիքլենդն ու Մոուրուն աշխատել են` փորձեր անելով ավելացնել լազերային թույլ լարումը։ Նրանց կատարած աշխատանքն արդյունքում արժանացել է Ֆիզիկայի Նոբելյան մրցանակ։


== Ծանոթագրություններ ==
Ջեբելբերեքեթի գավառ

Ջեբելբերեքեթ, գավառ Կիլիկիայում, Ադանայի նահանգում։ Գտնվում էր Ադանայի վիլայեթի արևելյան սահմանի մոտ։ Կենտրոնը Ջեբելբերեքեթ (Յարփուզ) գյուղաքաղաքն էր։


== Աշխարհագրություն ==
Ուներ բավականին մեծ տարածություն՝ Միջերգրական ծովից մինչև Զեյթուն գյուղաքաղաքի մոտակայքը։


== Տնտեսություն ==
Որպես վարչատարածքային միավոր գոյություն է ունեցել մինչև 1920-ական թվականները։ 1920-ական թվականներին գավառի Յարփուզ գյուղաքաղաքի շրջակայքում ստեղծվել է Յարփուզ գավառակը։


== Բնակչություն ==
1894 թվականին գավառն ուներ 7000 հայ և այլազգի բնակիչ։


== Վարչական բաժանում ==
1894 թվականին Ջեբելբերեքեթի գավառի կազմի մեջ էին մտնում հետևյալ գավառակները.

Բայաս
Բուլանըղ
Իսլահիե
Խասսա
Յարփուզ
Օսմանիե


== Աղբյուրներ ==
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Կիլիկիայի հայաբնակ բնակավայրեր


== Ծանոթագրություններ ==
Կոնոն

Անվան այլ կիրառումների համար տե՛ս՝ Կոնոն (այլ կիրառումներ)Կոնոն Սամոսացի (հուն․՝ Κόνων, մոտ մ. թ. ա. 280, Սամոս, Հյուսիսային Եգեյան կղզիներ, Հունաստան - մոտ մ. թ. ա. 220, Ալեքսանդրիա), հույն աստղագետ և մաթեմատիկոս. Նրան առաջին հերթին հիշում են Վերոնիկայի վարսեր համաստեղությունը անվանակոչելու համար։ Ինչպես վկայում է Վերգիլիոսի հինհռոմեացի մեկնիչ Պրոբոսը, Կոնոնը հեղինակել է յոթ գրքից բաղկացած աստղագիտական մի ընդարձակածավալ աշխատություն։ Բացի այդ, կազմել է աստղագիտական օրացույց, որը պարունակել է նաև անշարժ աստղերի ծագելու և աներևութանալու ժամերը և եղանակային կանխատեսումներ։


== Ծանոթագրություններ ==
Կինը կշեռքով

Կինը կշեռքով (անգլ.՝ Woman Holding a Balance), Յան Վերմեերի յուղանկարներից է` նկարված 1662-1663 թվականներին։ 
Սկզբնական շրջանում նկարը անվանվում էր  «Ոսկի կշռող կինը», սակայն հետագայում պարզվեց, որ կնոջ ձեռքի կշեռքը դատարկ է։ Նկարում կինը խորհրդանշում է սրբությունը։ 
Նկարը գտնվում է Վաշինգտոնի Արվեստի պետական պատկերասրահում։


== Պատմություն ==
Կտավը պատկերում է երիտասարդ մի կնոջ՝ ձեռքին կշեռք։ Հնարավոր է որ կինը Վերմեերի կինն է։ Կշեռքը գտնվում է նկարի ուղիղ կենտրոնում։ Կնոջ դիմաց գտնվող սեղանին կան տարբեր զարդեր՝ քարեր, ոսկու իրեր։ Սեղանին կա նաև կապտավում մի կտոր։ Կնոջ ետևում գտնվող պատին կախված է «Վերջին Դատաստանի» նկարը՝ Հիսուսը բարձրացված ձեռքերով։
Նկարված 1662-1663 թվականներին Վերմեերի այս աշխատանքը անվանվում էր «Ոսկի կշռող կինը», սակայն մանրադիտակով ուսումնասիրություններից հետո պարզվեց, որ կշեռքը դատարկ է։ 
Կտավը 1696 թվականին այլ նկարների հետ վաճառվել է Յակոբ Դիսսիուսին 155 գուլդեն գնով։ 
Ուսումնասիրությունները ցույց են տվել, որ կտավը բոլոր կողմերից մոտ 5 սմ-ով մեծացվել է նկարի ավարտելուց բավականին ուշ։


=== Օգտագործված գույները ===
Սեղանի վրայի շորի կապույտը ուլտրամարին է, իսկ ձախ կողմում կախված վարագույրը՝ հնդկական դեղին։


== Արտաքին հղումներ ==
Johannes Vermeer, Woman Holding a Balance Archived 2017-07-06 at the Wayback Machine., explore this painting, National Gallery Washington
Johannes Vermeer, Woman Holding a Balance, Colourlex
Janson, J., Johannes Vermeer, Woman Holding a Balance, Essential Vermeer, website.
Հոսպիտալային փողոց (Կամենեց-Պոդոլսկ)

Հոսպիտալային (ռուս.՝ Госпитальная), փողոց Կամենեց-Պոդոլսկում։ Հին քաղաքի հայկական թաղամասի ամենաերկար փողոցը։ Իր անունը ստացել է հայկական հոսպիտալից։


== Պատմություն ==
Հայերը Կամենեց-Պոդոլսկ քաղաքում հաստատվել են 11-13-րդ դարերում։ 17-րդ դարում քաղաքում եղել է 1200 ընտանիք։ Հայերը հիմնականում բնակություն են հաստատել քաղաքի հարավարևելյան մասում։ Մինչ այժմ քաղաքում կա մի թաղամաս, որը տեղացիների մեջ հայտնի է որպես «Հայկական», որը եղել է առևտրական կենտրոն, որտեղ քարավաններ են եկել աշխարհի տարբեր ծայրերից։ Քաղաքի հայկական թաղամասի ամենաերկար փողոցը Հոսպիտալային  փողոցն է եղել, որն իր անունը ստացել է ժամանակին այդտեղ գորրծած հայկական հոսպիտալից։ Հոսպիտալայինը Հին քաղաքի այն սակավաթիվ փողոցներից է, որն իր պատմության ընթացքում երբեք չի վերանվանվել։ Փողոցի ամենահայտնի շինություններն են նախկին հայկական հոսպիտալը (թիվ 3) և բերդի նախկին զորանոցը (թիվ 14), որտեղ երկար ժամանակ գործել է զինվորական հոսպիտալը։ 
Քաղաքում թուրքական տիրապետության ժամանակաշրջանում (1672-1699) Հոսպիտալայինի վրա եղել է մի տուն, որը, ըստ լեգենդներից մեկի, ունեցել է նկուղ, որտեղ ներքինիները տարբեր հանցանքների համար հարեմներից ծառաներ են նետել։ 20-րդ դարի սկզբին այս վայրում մնացել է միայն մի մեծ քարե նկուղ, որը մի թմբի վրա է եղել՝ դրսից հողով պատված։ Արևմուտքից նկուղն ունեցել է մուտք, իսկ հարավից՝ գետին նայող երկու փոքրիկ պատուհան։ Պատուհանները հաստ երկաթյա ճաղավանդակներ են ունեցել։ Նկուղի պատերն ունեցել են  ավելի քան 1,5 մ հաստություն, որոշ ժամանակ անց ոմն Դունին գնել է հողատարածքը և դրա վրա աղյուսից կառուցել երկրորդ հարկը (տուն թիվ 5)։
Նույն փողոցում թուրքական օկուպացիայի ժամանակ եղել է մի քարե տուն (թիվ 6 տուն), որը հատկացվել է հայերին պաշտամունքի համար, քանի որ նրանց տաճարները ավերվել կամ վերածվել են մզկիթների։ Նոր դարում այնտեղ գործել է 20-րդ համագումարի անվան արտելի գինու արտադրամասը, որն ավելի ուշ դարձել է սննդամթերքի գործարանի իրիսի արտադրամաս։


== Գտնվելու վայր ==
Հոսպիտալային փողոցը սկսվում է Հայկական շուկայի թիվ 2 տան և նախկին կոնսիստորիայի (թիվ 4 տուն) շենքի միջև, որից հետո երեք կտրուկ շրջադարձ կատարելուց հետո ավարտվում է Ռուսական փողոցում։ Բուն փողոցին միացված են Կոմենդանտսկի և Տեսնի նրբանցքները, Տրինիտարսկայա, Դոլգայա (երկար) և Վալի փողոցները։


== Հայտնի բնակիչներ ==
Ալեքսանդր Պրուսևիչ - լեհերեն «Կամենեց-Պոդոլսկ» (1915) հայտնի պատմական ակնարկի հեղինակ։ 20-րդ դարի սկզբին այստեղ նա ունեցել է մի փոքրիկ քարե տուն՝ չորս սյուներով (այժմ՝ տուն 7)։


== Ծանոթագրություններ ==
Քսանվեց օր Դոստոևսկու կյանքից

«Քսանվեց օր Դոստոևսկու կյանքից» (ռուս.՝ «Двадцать шесть дней из жизни Достоевского»), խորհրդային կենսագրական դրամա, որը նկարահանել է ռեժիսոր Ալեքսանդր Զարխին։


== Սյուժե ==
1866 թվականի հոկտեմբեր։ Գրողի կյանքի դժվարին ու մռայլ շրջանը։ Կնոջ, ապա եղբոր հուղարկավորությունը, պարտքերը և չկարգավորված անձնական կյանքը։ Ստորագրվել է կաբալային պայմանագիր հրատարակիչ Ստելովսկու հետ, ըստ որի՝ կարճ ժամկետում պետք է հանձնել նոր վեպի ձեռագիրը։
Ընկերների խորհրդով Ֆեոդոր Միխայլովիչը օգտվում է սղագրուհու ծառայություններից, որն Օլխինի դասընթացների լավագույն ունկնդիրներից մեկն է։
Այն փոքր ժամանակահատվածում, որը մնում էր աշխատանքի համար, ավարտվում է «Խաղամոլը» վեպը։ Գրողի և նրա օգնականի միջև ծագած նուրբ, անկեղծ զգացմունքը վերաճում է սիրո։ Աննա Գրիգորևնան, հաղթահարելով կասկածները, դառնում է նրա կինը և հավատարիմ ընկերը։


== Դերերում ==
Եվգենյա Սիմոնովա – Աննա Գրիգորևնա Սնիտկինա
Անատոլի Սոլոնիցին – Ֆեոդոր Միխայլովիչ Դոստոևսկի
Էվա Շիկուլսկայա – Ապոլինարիա Սուսլովա
Եվգենի Դվորժեցկի – Պաշա Իսաև, Դոստոևսկու խորթ որդին
Նիկոլայ Դենիսով – Միշա, Աննա Գրիգորևնայի փեսացուն


== Նկարահանող խումբ ==
Սցենարիստներ՝ Վլադիմիր Վայնշտոկ (Վլադիմիրով) և Պավել Ֆինն
Բեմադրող ռեժիսոր՝ Ալեքսանդր Զարխի
Բեմադրող օպերատոր՝ Վլադիմիր Կլիմով
Կոմպոզիտոր՝ Իրակլի Գաբելի


== Մրցանակներ ==
1981 – Բեռլինի կինոփառատոնի «Արծաթե արջը» Անատոլի Սոլոնիցինին «Լավագույն դերասան» անվանակարգում


== Ծանոթագրություններ ==


== Արտաքին հղումներ ==
«Քսանվեց օր Դոստոևսկու կյանքից»(անգլ.) ֆիլմը Internet Movie Database կայքում
Фильм «Двадцать шесть дней из жизни Достоевского» в онлайн-кинотеатре «Мосфильма»
Բուտովշչինա (գյուղ, Բելոպոլիեի շրջան)

Բուտովշչինա (ուկրաիներեն՝ Бутовщина), գյուղ Ուկրաինայի Սումիի մարզի Բելոպոլիեի շրջանում։
2001 թվականի տվյալներով Բուտովշչինա գյուղում բնակվում էր 28 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Գևորգ Փիրումյան (այլ կիրառումներ)

Գևորգ Փիրումյան անվամբ հայտնի են մի քանի անձնավորություններ.

Գևորգ Նիկողայոսի Փիրումյան — հայ դերասան։
Գևորգ Պետրոսի Փիրումյան — հայ քիմիկոս, ՀՀ գիտության վաստակավոր գործիչ։
Շելկանովո (գյուղ, Բիրսկի շրջան)

Անվան այլ կիրառումների համար տե՛ս՝ ՇելկանովոՇելկանովո (ռուս.՝ Шелканово, բաշկիրերեն՝ Шалҡан), գյուղ Ռուսաստանի Բաշկորտոստան հանրապետության Բիրսկի շրջանի կազմում։
Բնակչությունը 2009 թվականին գրանցված տվյալներով կազմում էր 661 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Նանափաշի խաչքար (Շողագավանք)

Նանափաշի խաչքար, գտնվում է Հայաստանի Գեղարքունիքի մարզի Ձորագյուղ, գյուղի մեջ գտնվող Շողագավանք վանական համալիրի 2-րդ եկեղեցու արևմտյան պատի մոտ՝ գետնին կանգնեցված։ Հաշվառված է Հայաստանի պատմության և մշակույթի անշարժ հուշարձանների պետական ցանկում (5.60/22.4.3)։


== Տեղադրություն ==
Խաչքարը գտնվում է Շողագավանք վանական համալիրի 2-րդ եկեղեցու արևմտյան պատի մոտ։


== Վիմական արձանագրություն ==
Խաչքարը քիվին ունի 1 տող վիմական արձանագրություն.

ՍԲ ԽԱՉՍ ԲԱՐԷԽԱԻՍ ՆԱՆԱՓԱՇԻՆՀամաձայան արձանագրության՝ խաչքարը նվիրված է Նանափաշին։


== Տես նաև ==
Շողագավանք
Ձորագյուղ
Մասրուց անապատ


== Ծանոթագրություններ ==
Ինգրիդ Նարգանգ

Ինգրիդ Նարգանգ (գերմ.՝ Ingrid Nargang, ապրիլի 17, 1929(1929-04-17), Չեռնովցի, Ռումինիայի թագավորություն - մայիսի 10, 2019(2019-05-10), Schärding, Վերին Ավստրիա, Ավստրիա), ավստրիացի փաստաբան, դատավոր և ժամանակակից պատմաբան։ 1964-1993 թվականներին եղել է Էնգելխարցելեի շրջանային դատարանի ղեկավարը։ Նա եղել է առաջին կինը, որը ղեկավարել է Ավստրիայի դատական համակարգի գյուղական շրջանային դատարան։


== Կենսագրություն ==
Ալիսա Ինգրիդ Աննեմարի Նարգանգը ծնվել է Չեռնովցիում, Ռումինիայում, 1929 թվականի ապրիլի 17-ին։ Ծագում է ավստրիական պետական պաշտոնյաների ընտանիքից։ Նրա մեծ պապը դասական բանասեր էր և միջնակարգ դպրոցի տնօրեն, իսկ պապը իրավաբան էր։ Ընտանիքը Չեռնովցիում ապրել է Բուկովինայում, որը մինչև Առաջին համաշխարհային պատերազմը պատկանել է Հաբսբուրգյան միապետությանը, այնուհետև անցել է Ռումինիայի թագավորությանը։ Ներկայումս մասամբ Ուկրաինայի կազմում է։ Ինգրիդին դաստիարակել են մայրն ու տատիկը։ Հայրը թողել է ընտանիքը, երբ ինքը երկու տարեկան էր։
1940 թվականի ամռանը, երբ Նարգանգը 11 տարեկան էր, սկսվել է գերմանական ծագման քաղաքացիների տեղափոխումը Գերմանիա։ Մայրիկի և տատիկի հետ Նարգանգը նախ տեղափոխվել է Ներքին Սիլեզիա, այնուհետև` Վերին Սիլեզիա։ Երբ Երկրորդ համաշխարհային պատերազմի ընթացքում խորհրդային զորքերը մոտեցել են Սիլեզիային, նրանք տեղափոխվել են Վերին Ավստրիա։
Լինելով այսպես ասած «արտաքսվածների» և «էթնիկ գերմանացիների» ընտանիքից` Նարգանգը 1945 թվականի աշնանից սկսել է դպրոց հաճախել Գմունդենում։ 1948 թվականին այն ավարտելուց հետո Ինսբուրգում սկսել է իրավագիտություն սովորել։ 1952 թվականին իրավունքի ոլորտում ստացել է դոկտորի աստիճան։ Դրանից հետո որոշել է տնտեսագիատական կրթություն ստանալ։ 1959 թվականին պաշտպանել է սոցիալական և տնտեսագիտական գիտությունների դոկտորական դիսերտացիան։ Այդ ժամանակ Նարգանգն արդեն Լինցում սկսել է որպես իրավաբան փորձաշրջան անցնել և փաստաբանի քննություն է հանձնել։ Արդյունքում նա Լինցում մագիստրատուրա սովորելիս սկսել է որպես իրավաբան աշխատել։ 
1963 թվականին Նարգանգը դարձել է դատավոր։ 1964 թվականից մինչև թոշակի անցնելը` մինչև 1993 թվականը, ղեկավարել է Էնգելխարցելլի շրջանային դատարանը։ Նա դարձել է շրջանային դատարանը ղեկավարած առաջին կինն Ավստրիայում։
Որպես ժամանակակից պատմաբան Նարգանգն ուսումնասիել է բուկովինյան գերմանացիների պատմությունն ու Վերին Ավստրիայի փախստականների դրությունը Երկրորդ համաշխարհային պատերազմից հետո։ Նա նաև եղել է Լինցում Բուկովինի գերմանացիների տարածաշրջանային թիմի հիմնադիրներից մեկը։
Հետագա տարիներին ապրել է Էնգելհարցելում, Լինցում և Վիեննայում։
Մահացել է 2019 թվականի մայիսի 10-ին, Շերդինգում։


== Ծանոթագրություններ ==
Բոմարցո

Բամորացո (իտալերեն՝ Bomarzo), կոմունա Իտալիայում, գտնվում է Լացիո մարզի Վիտերբո գավառում։ Բնակչությունը կազմում է 1615 մարդ (2001 թ․ դրությամբ), խտությունը կազմում է 40,49 մարդ/կմ²։ Զբաղեցնում է 39,89 կմ² տարածք։ Փոստային ինդեքս 01020։ Հեռախոսային կոդ (+39) 0761։
Բնակավայրի հովանավորը համարվում է Սուրբ Անսելմը։ Տոնը նշվում է ամեն տարի ապրիլի 24-ին։


== Արտաքին հղումներ ==
Բնակավայրի պաշտոնական կայք (իտալ.)


== Ծանոթագրություններ ==
Ѓ

Ѓ ѓ, Կիրիլյան (Սլավոնական) այբուբենի տառերից մեկը։ Մեծատառը և փոքրատառը համընկնում են Լատինական այբուբենի J, իսկ հայերենում համապատասխանում «Ջ ջ» տառերին։
Հին սլավոներենում այս տառի անվանումը եղել է «Ջե»։


== Ծանոթագրություններ ==


== Տես նաև ==
J (լատինական)
Ճրագ

Ճրագ, գյուղ Արցախի Հանրապետության Մարտակերտի շրջանում։ Մտնում է Վանք համայնքի կազմի մեջ։


== Աշխարհագրություն ==
Գյուղը գտնվում է Արցախի Հանրապետության հյուսիսային հատվածում՝ Մարտակերտի շրջանում՝ նախկին Ծար գավառում։ Բնակավայրը տեղաբախշված է Խաչեն գետի վերին հոսանքում՝ Նարեշտար գյուղից ոչ շատ հեռու։


== Պատմություն ==
Գյուղում և մերձակա հանդամասերում պատահականորեն հայտնաբերված հնագիտական նյութերը, միջնադարյան գերեզմանոցի և որոշ շինությունների հետքերը հիմք են տալիս ասելու, որ վերոհիշյալ տարածքում հին բնակավայր է եղել։ Խաչեն գետի վերին հոսանքում գտնվող ալպյան մարգագետիններին տիրելու նպատակով 18-րդ դարի սկզբներից սկսած քոչվոր մահմեդական անասնապահ ցեղերի ճնշումը հայկական բնակավայրերի վրա սաստկացել էր։ 18-րդ դարի վերջերին և 19-րդ դարի սկզբներին Ղարաբաղի Իբրահիմ խանը, թրքախոս քրդական ցեղերի հետ համագործակցելով, հայերին դուրս մղեցին վերոհիշյալ շրջաններից։ Ավելի քան 150 տարի բնակավայրը անտեր վիճակում էր։ 1921 թվականին հայկական բնակավայրի տարածքը բռնակցվել էր Ադրբեջանին։ Իրենց ցեղակիցների ծրագիրը իրագործելու համար, ինչպես նաև ԼՂԻՄ-ը թուրքական և թրքախոս քրդերի բնակավայրերով շրջափակելու նպատակով խորհրդային տարիներին հայկական ավերված գյուղում Ադրբեջանի իշխանությունները քուրդ մի քանի ընտանիքներ են բնակեցրել։
Գյուղը անվանվել էր Չրաղլու։ Ընդհանուր առմամբ Չրաղլու և Չրաղ անուններով գյուղեր կան Քաշաթաղի շրջանում և Քարվաճառում՝ Դուխտու գետի վերին հոսանքում։ Վերոհիշյալ բոլոր գյուղերում էլ հայկական հետքերը տեսանելի են։ Չրաղլուն 1923-1930 թվականներին մտնում էր Կարմիր Քուրդիստանի օկրուգի, իսկ 1930 թվականին՝ Քելբաջարի շրջանի կազմի մեջ։ 1993 թվականին հայկական բանակի ռազմագործողության արդյունքում բնակավայրն ազատագրվել է։ 1995 թվականին այստեղ վերաբնակություն են հաստատել Ադրբեջանից բռնագաղթած հայ մի քանի ընտանիքներ։ Գյուղը ստացել էր Ճրագ անվանումը։


== Բնակչություն ==
2015 թվականին Ճրագ գյուղում բնակվում է 6 մարդ, կա 4 տնտեսություն։
Գյուղը էլեկտրաֆիկացված է։ Խմելու ջրի հարցը լուծվել է գյուղում գործող բնական աղբյուրների հաշվին։
Բնակավայրի ազգաբնակչության փոփոխությունը.


== Ծանոթագրություններ ==
Ստեփան Մելքիսեդեկյան

Ստեփան Մելքիսեդեկյան (Միլքիսեթյան, Մելիքսեթյան) (1865 կամ 1867 - 1915), հայ բժիշկ։


== Կենսագրություն ==
Ստեփան Մելքիսեդեկյանը ծնվել է 1865-1867 թվականներին, Բրուսա նահանգի կենտրոն Բրուսա քաղաքում։ Նախնական կրթությունն ստացել է ծննդավայրի ազգային վարժարանում։ 1890 թվականին ավարտել է Կ. Պոլսի Օսմանյան կայսերական բժշկական վարժարանը և բժշկի վկայական ստացել։ Փարիզում մասնագիտացել է վիրաբուժության գծով։ Ըստ Լեփսիուսի` եղել է Բրուսայի քաղաքային հիվանդանոցի բժշկապետը։ Եր­կար տա­րի­ներ բժիշկ է աշ­խա­տել։ Եղել է ան­վա­նի մաս­նա­գետ։
1914 թվականին Առաջին համաշխարհային պատերազմն սկսվե­լուն պես զո­րա­կոչ­վել է օս­մա­նյան բա­նակ և Բրու­սա­յի զին­վո­րա­կան հի­վան­դա­նո­ցում զին­վո­րա­կան բժիշկ ծա­ռա­յել։
Մի քա­նի ամիս անց ան­հայտ պատ­ճա­ռով (ան­հա­վա­տա­լի զրպար­տու­թյամբ) մի քա­նի այլ ան­վա­նի մտա­վո­րա­կան­նե­րի հետ ձեր­բա­կալ­վել է ու շղթա­յա­կապ ու­ղարկ­վել Բանդր­մա­յի բան­տը։ Այս­տեղ հայտ­նի չէ, թե ինչ մեղ­քի հա­մար (հա­վա­նա­բար որ­պես հե­ղա­փո­խա­կան), դա­տա­պարտ­վել է 10 տար­վա բան­տար­կու­թյան։ Այ­նու­հե­տև շղթա­յա­կապ վե­րա­դարձ­վել է Բրու­սա­յի բան­տը, որ­տե­ղից առան­ձին առան­ձին նա­մակ­ներ է գրել կնո­ջը, երեք զա­վակ­նե­րին և անե­րոր­դուն` նկարագրելով, թե ինչ տանջանքների ու կտտանքների է ենթարկվում։
1915 թվականի օգոստոսին, 3 այլ հայերի հետ միասին, կախաղան է բարձրացվել Բրուսայի կամրջի վրա՝ 49 տարեկանում։ Երեք աներորդիները՝ Կարապետը, Հակոբը և Արթինը, գորգավաճառությամբ զբաղվելով հոգացել են իրենց այրիացած քրոջ ընտանիքի հոգսը։
2009 թվականի ապրիլին, Հայ ճարտարապետների համաժողովին մասնակցելու համար, ինչպես նաև Մեծ Եղեռ­նի 94-րդ տարելիցի առթիվ, ԱՄՆ-ի Դեթրոյթ քաղաքից Երևան ժամանած տեր և տիկին Հովսեփ և Նադիա Սարաֆյանները Հայոց Ցեղասպանության թանգարան-ինստիտուտին են հանձնել իրենց ազգական բժիշկ Ստեփան Մելիքսեթյանի բանտային 5 ձեռագիր նամակները՝ որպես կարևոր վավերագրեր։


== Գրականություն ==
Հայ բժշկութեան տուած զոհերը, ցուցակագրուած վաւերական փաստերով, Կ. Պոլիս, 1919։
Կարոյեան Գասպար, Մեծ Եղեռնի նահատակ հայ բժիշկները (անոնց պատգամները), Պոսթոն, 1957։
Սահակյան Լիլիկ, Ոճրագործները չխնայեցին նույնիսկ մարդու կյանքը փրկողներին, «Առող­ջա­պա­հու­թյուն», Երևան, 1965, թ. 4։
Յուշամատեան Մեծ Եղեռնի (1915-1965), պատրաստեց Գերսամ Ահարոնեան, Պէյրութ, 1965։
Թէոդիկ, Յուշարձան նահատակ մտաւորականութեան, Բ. տպագրութիւն, Երեւան, ապրիլ 24, 1985։
Մակարյան Մարիետա, Դոկտոր Մելիքսեթյանի վերջին նամակները՝ Ցեղասպանության թանգարանին, «Ազգ», Երևան, 14-05-2009։


== Աղբյուր ==
Հարություն Մինասյան,  Օսմանյան կայսրությունում և Թուրքիայի Հանրապետությունում բռնաճնշումների և ցեղասպանության ենթարկված հայ բժիշկներ, Երևան, «Լուսաբաց», 2014 — 520 էջ։
Աննաբելլ

Աննաբելլ (անգլ.՝ Annabelle's Wish, բառացի թարգմանվում է ինչպես «Աննաբելլի ցանկությունը»), ամերիկական մուլտիպլիկացիոն ֆիլմ։ ԱՄՆ-ում պրեմիերան կայացել է 1997 թվականի հոկտեմբերի 21-ին։ 1998 թվականին մուլտֆիլմը կրկնակի պարգևի է առաջադրվել։


== Սյուժե ==
Ամանորի նախօրեին Չարլի Բեյկարի ֆերմայում ծնվեց հորթուկ Աննաբալլը։ Դեռ ոչ ոք չգիտեր, որ նա կարող է օգնել համր որբ տղայ Բիլի Բեյկարին՝ Չառլի պապիկի թոռնիկին խոսել։ Ի ծնե  Բիլլին խոսում էր, բայց երբ ֆերմայում հրդեհ բռնկվեց նա համրացավ։ Տղայի միակ ընկերները կենդանիներն էին՝ ֆերմայի բնակիչները, տեղի երեխաները և Էմիլին։ Ինչպես նաև ֆերմայից ոչ հեռու ապրում էր Գաս Հոլդերը. կոպիտ և փնթփնթան տղամարդ իր նման ամբարտավան երեխաների՝ Բակկի և Բաստերի հետ, ովքեր ծաղրում էին Բիլլիին։
Այդ ընթացքում տղայի հորաքույր Ագնեսը, հարուստ և անհոգ տիկին, որոշում է որդեգրել նրան։ Նա սիրում էր իրեն ցույց տալ և ավելի շուտ չէր ուզում  որդեգրել Բիլլիին։ Բայց երբ նա ամեն Ամանոր տոնում է առանց ընտանիքի, մտափոխվում է։


== Հնչյունավորել են ==
Քեթ Սուսի-Աննաբելլ
Հարի Օզիոլ- Բիլլի
Ռենդի Տրևիս-պատմող  (մեծահասակ Բիլլի)
Ջերի Վան Դայկ- Չարլի Բեյկեր պապիկը
Ջեյ Ջոնսոն-ծեր Իրս, շուն
Արիյա Նոել Կուրզոն- Էմիլի
Բեթ Նիլսեն Չեպմեն- մեծահասակ Էմիլի
Կլիրիս Լիչմեն- հորաքույր Ագնես
Ջիմ Վառնի-Գաս Խոլդեր
Չարլի Կրոնին-Բակկի
Ջեյմս Լաֆֆերտի-Բաստար
Ջենիֆեր Դարլինգ- Ստար, կով
Ռու Մակկլենխան-Սկարլետտ, ձի
Կլենսի Բրաուն- ոստիկանապետ/ փաստաբան
Ստյու Ռոզեն- բժիշկ
Քեյ Ի. Կյուտեր- Սանտա Կլաուս
Ջերի Հաուզեր- Սլիմ, խոճկոր
Բրայան Կամմինգս- Բրյութսեր, աքլոր
Մերի Կեյ Բերգմեն, Տրեսս Մակնիլլ- հավեր
Սթիվ Մեկկալլ- Օլիվեր, բու
Ֆրենկ Ուելքեր- հատուկ աղմուկ


== Ծանոթագրություններ ==


== Արտաքին հղումներ ==
Աննաբելլ(անգլ.) ֆիլմը Internet Movie Database կայքում
Տատրաներ

Տատրաներ, Բարձր Տատրաներ (սլովակ.՝ Vysoké Tatry, լեհ.՝ Tatry Wysokie), լեռնային զանգված Լեհաստանում և Սլովակիայում, ամենաբարձրը Կարպատներում։ Երկարությունը 65 կմ է, բարձրությունը՝ մինչև 2655 մետր (Գեռլախովսկի Շտիտ լեռ)։
Կազմված է առավելապես գրանիտներից, գրանոդիորիտներից և կրաքարերից։ Բնորոշ է ալպյան ռելիեֆը։ Կան հնագույն սառցապատման հետքեր, կարստային քարայրեր։ Տարածված են ասեղնատերև անտառները, ալպյան մարգագետինները։ Տատրաներում է Կարպատների ամենաբարձր օդերևութաբանական դիտարանը (Լոմնիցկի Շտիտ, 2632 մետր)։ Կան լեռնակլիմայական առողջարաններ։ Զարգացած է տուրիզմը, ալպինիզմը, լեռնադահուկային սպորտը։
Տուրչինկա

Տուրչինկա (ուկրաիներեն՝ Турчинка), գյուղ Ուկրաինայի Ժիտոմիրի մարզի Վոլոդարսկ-Վոլինկիի շրջանում։ Հիմնադրվել է 1925 թվականին։
2001 թվականի տվյալներով Տուրչինկա գյուղում բնակվում էր 428 մարդ։ Բնակավայրը զբաղեցնում է 2355 կմ² տարածք։ Բնակչության խտությունը կազմում էր 181,74 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Հեյլ շրջան (Տեխաս)

Անվան այլ կիրառումների համար տե՛ս՝ Հեյլ շրջան (այլ կիրառումներ)Հեյլ շրջան (անգլ.՝ Hale County), ԱՄՆ Տեխաս նահանգի 254 վարչական միավորներից մեկը։ Ընդհանուր տարածությունը 2.603 կմ² է։ 2000 թվականին բնակչության թիվը կազմում էր 36 602 մարդ։ ԱՄՆ-ի վիճակագրության բյուրոյի համաձայն 2010 թվականին բնակչությունը կազմում էր 36 273 մարդ։ Շրջկենտրոնն է Փլեյնվյու (անգլ.՝ Plainview) բնակավայրը։ 


== Պատմություն ==
Հեյլ շրջանը պաշտոնապես կազմավորվել է 1876 թվականին և վերակազմավորվել 1888 թվականին։ Իր անվանումը շրջանը ստացել է Սան Հասինտոյի ճակատամարտի ժամանակ զոհված հերոս, Տեխասի բանակի լեյտենանտ Ջոն Հեյլի պատվին։


== Աշխարհագրություն ==
ԱՄՆ վիճակագրության բյուրոյի տվյալներով Հեյլ շրջանի ընդհանուր մակերեսը կազմում է 2600 կմ², որից 2600 կմ²-ն զբաղեցնում է ցամաքը, իսկ 0,26 կմ²-ն կամ 0,01 %-ը՝ ջրային տարածքները։


=== Հարևան շրջաններ ===
Սուիշեր շրջան (հյուսիս)
Ֆլոյդ շրջան (արևելք)
Լուբոկ շրջան (հարավ)
Լեմբ շրջան (արևմուտք)
Քաստրո շրջան (հյուսիս-արևմուտք)
Հոկլի շրջան (հարավ-արևմուտք)
Քրոսբի շրջան (հարավ-արևելք)


== Բնակչություն ==
2010 թվականի դրությամբ բնակչության թիվը կազմում էր 36 273 մարդ։ Բնակչության խտությունը կազմում էր 14 մարդ/կմ²։
Բնակչության թիվը 2000 թվականի դրությամբ կազմում էր 36 602 մարդ։ Առկա էր 11 975 տնային տնտեսություն և 9 136 ընտանիք։ Բնակչության խտությունը կազմում էր 14 մարդ/կմ²։ Հաշվվում էր 13 526 բնակելի շինություն՝ 5 շինություն/կմ² խտությամբ։ Ռասայական կազմը հետևյալն էր՝ սպիտակամորթներ - 66,77 %, սևամորթներ կամ աֆրոամերիկացիներ – 5,79 %, բնիկ ամերիկացիներ (հնդկացիներ) – 0,92 %, ասիացիներ – 0,30 %, խաղաղօվկիանոսյան կղզիների բնակիչներ – 0,04 %, այլ ռասաների ներկայացուցիչներ – 23,76 %, երկու կամ ավելի ռասաների ներկայացուցիչներ – 2,42 %: Իսպանախոսները կամ լատինոամերիկացիները կազմում են բնակչության 47,90 %-ը (անկախ ռասայից)։
Բնակչության տարիքային կազմը հետևյալն էր՝ 30,20 % - մինչև 18 տարեկան, 11,40 % - 18-24 տարեկան, 27,20 % - 25-44 տարեկան, 18,30 % - 45-64 տարեկան և 12,90 % - 65 և ավելի բարձր։ Շրջանի բնակչի միջին տարիքը 31 տարեկան է։ Յուրաքանչյուր 100 կնոջը բաժին է ընկնում 102,40 տղամարդ։ 18 տարեկանից բարձր յուրաքանչյուր 100 կնոջը բաժին է ընկնում 101,30 տղամարդ։
Բնակչության աճի դինամիկան ըստ տարեթվերի․


== Ծանոթագրություններ ==
Տեռիկեստե

Տեռիկեստե (էստ․՝ Terikeste), գյուղ Էստոնիայի Տարտումաա նահանգի Վիննու շրջանում։
2011 թվականի տվյալներով գյուղում բնակվում էր 35 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Ազով (կայարան)

Ազով (ռուս.՝ Азо́в), Հյուսիսկովկասյան երկաթուղու Ռոստովի տարածաշրջանի վերջին կայարանը, որը գտնվում է Ռուսաստանի Դաշնության Ռոստովի մարզի Ազով քաղաքում։


== Աշխարհագրություն ==
Ազով երկաթուղային կայարանը գտնվում է Բատայսկ հանգուցային կայարանից 30 կմ հեռավորության վրա։


== Պատմություն ==
Ազով կայարանը ստեղծվել է 1910 թվականի դեկտեմբերի 6-ին։ Նույն օրն էլ դիմավորել են առաջին գնացքը։ Այսօր կայարանը սպասարկում է 45 երկաթուղային։
Ազովը երկրորդ դասի բեռնային կայարան է։ 1966 թվականին էլեկտրաֆիկացվել է փոփոխական հոսանքով։ Բեռների բնույթը՝ ածուխը դեպի նավահանգիստ (օրական մինչև 100 վագոն), շինարարական նյութեր, խիճ, սղոցանյութեր։ Ուղևորափոխադրումը կատարվում է մինչև Դոնի Ռոստով չորս զույգ էլեկտրագնացքով։
2010 թվականին, 100-ամյա հոբելյանի առթիվ, կայարանը վերակառուցվեց, սակայն պահպանվեցին 1910 թվականի շենքի բոլոր մանրամասներն ու ձևերը։


== Կայարանի գործառույթներ ==
Ազով երկաթուղային կայարանն իրագործում է հետևյալ առևտրային գործառույթները.

Ուղևորներ փոխադրող շարժակազմերի տոմսերի առք և վաճառք
Վագոններով առաքվող բեռների ընդունում և հանձնում (բաց հարթակներում)
Վագոններով և փոքր չափսերով առաքվող բեռների ընդունում և հանձնում (մերձատար ուղիներ)
Համապիտանի մեծ բեռնարկղերով (3 և 5 տոննա) բեռների ընդունում և հանձնում


== Միջքաղաքային հաղորդակցություն կայարանով ==
Հեռընթաց գնացքների երթևեկությունը կայարանով բացակայում է։


== Ծանոթագրություններ ==


== Հղումներ ==
Ազով կայարան Archived 2010-12-01 at the Wayback Machine.
Բերդաձոր (այլ կիրառումներ)

Բերդաձոր անունը կարող է վերաբերել

Բերդաձոր՝ գավառի կարգավիճակով վարչատարածքային միավոր Մեծ Հայքի Արցախ նահանգում,
Բերդաձորի ենթաշրջան՝ գյուղական համայնքների միավոր ԼՂԻՄ-ի Շուշիի շրջանում, հետագայում Արցախի Հանրապետության Շուշիի շրջանի վարչատարածքային կառուցվածքում,
Բերդաձոր, գետակ Հայաստանի Հանրապետության Վայոց ձորի մարզում, Արփա գետի ձախ վտակը,
Բերդաձոր, գետակ Հայաստանի Հանրապետության Վայոց ձորի մարզում, Հերհեր գետի ձախ վտակը,
Բերդաձոր՝ կիրճ Հայաստանի Հանրապետության Վայոց ձորի մարզում, Բերդաձոր գետակի հովտում,
Բերդաձոր՝ ձոր Մեծ Հայքի Սյունիք աշխարհի Սոթք գավառում,
Բերդաձոր՝ կամուրջ Դեբեդի վրա։Նաև՝

Բերդաձորի առանձին մոտոհրաձգային գումարտակ՝ Պաշտպանության բանակի կազմում Արցախյան ազատամարտին մասնակցած զինվորական ստորաբաժանում,
Բերդաձորի ինքնապաշտպանական խորհրդի Երևանի ջոկատ՝ Պաշտպանության բանակի կազմում Արցախյան ազատամարտին մասնակցած զինվորական ստորաբաժանում,
Բերդաձոր կամավորական ջոկատ՝ Պաշտպանության բանակի կազմում Արցախյան ազատամարտին մասնակցած զինվորական ստորաբաժանում։
Սմոլենսկ-Մոսկովյան բարձրություն

Սմոլենսկ–Մոսկովյան բարձրություն։ Կազմված է Սմոլենսկի և Մոսկովյան բարձրություններից։ Սմոլենսկի բարձրությունը ձգվում է Օրշա քաղաքից մինչե Վորյա և Սոսկվա գետերի վերին հոսանքները (հիմնականսմ Սմոլենսկի մարզում)։ Բարձրությունը մինչև 314 մետր է։ Կազմված է դոլոմիտներից, կրաքարերից, կավերից, մերգելներնց։ Տիրապետում է բլրամորենային ռելիեֆը։ Ծածկված է լայնատերև և ասեղնատերև անտառներով։ Մոսկովյան բարձրություն, ձգվում է Վորյա և Մոսկվա գետերի վերին հոսան շներից մինչև Կոլռկշա գետի վերին հոսանքը (Մոսկվայի և Վլադիմիրի մարզերում)։ Բարձրությունը մինչև 310 մետր է։ Գերակշռում է էրոզիոն-մորենային ռելիեֆը։ Ծածկված է խառն անտառներով։
Ռագզդե

Ռագզդե (ռուս.՝ Рагзде), գետ Ռուսաստանում, հոսում է Կալինինգրադի մարզում և Օզյորսկի շրջանում։ Գետաբերանը տեղակայված է Սկորտոպ գետի աջ ափին 19 կմ հեռավորության վրա։ Գետի երկարությունը 11 կմ է, ավազանի տարածքը 38,6 կմ2 է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Բալթյան ավազանային շրջանին, ջրատնտեսային տեղամասը՝ Պրեգոլյա, ենթաավազանը՝ բացակայում է։ Գետի գետային ավազանը՝ Նեման գետն է և Բալթիկ ծովի ավազանը։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 01010000212104300010237
Հիդրոլոգիական ուսումնասիրությունների կոդը - 104301023
Ավազանի կոդը - 01.01.00.002
Հիդրոլոգիական ուսումնասիրությունների հատորի համարը - 04
Թողարկումն ըստ հիդրոլոգիական ուսումնասիրությունների - 3


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Քույր

Քույր (նաև հարազատ քույր), աղջիկ կամ կին՝ նույն ծնողներից ծնված մյուս երեխայի (երեխաների) նկատմամբ։

Ավագ քույր՝ աղջիկ կամ կին՝ նույն ծնողներից ծնված ավելի փոքր երեխայի (երեխաների) նկատմամբ։
Կրտսեր քույր՝ աղջիկ կամ կին՝ նույն ծնողներից ծնված ավելի մեծ երեխայի (երեխաների) նկատմամբ։
Մինչ ամուսնությունը ծնված քույր՝ քույր, որ ծնվել է ծնողների ամուսնությունից առաջ և ընդունվել նրանց կողմից։Նույն արգանդից ծնված քույր՝ աղջիկ կամ կին՝ նույն մոր մեկ այլ երեխայի նկատմամբ, որ ծնվել է այլ հորից։ 
Արյունակից քույր (ազգակից)՝ աղջիկ կամ կին՝ ծնված նույն հորից, բայց տարբեր մայրերից։
Խորթ քույր՝ նախորդ ամուսնություններից ստեղծված ազգակցական կապից ծնված աղջիկ կամ կին, երբ երկու ծնողն էլ իր հերթին ամուսնական կապի մեջ է մտնում կրկին անգամ։ Այլ խոսքով, խորթ քույրերը կամ եղբայրները չունեն ընդհանուր ծնողներ, և նրանց կապում են ոչ թե կենսաբանական, այլ ընտանեկան կապերը։
Ազգական քույր (կամ զարմուհի, ֆրանսերեն cousine բառից)՝ աղջիկ կամ կին՝ հորեղբոր կամ մորաքրոջ երեխայի նկատմամբ, նույնն է թե՝ հորեղբոր կամ մորաքրոջ աղջիկ։


== Նշանավոր քույրեր ==

Մարի Թյուդոր և Եղիսաբեթ I, թագուհիներ
Կարոլինա (Մոնակոյի արքայադուստր) և Սթեֆանի (Մոնակոյի արքայադուստր)
Թեյմար Բրեքսթոն, Թոնի Բրեքսթոն, Թուանդա Բրեքսթոն, Թրեյսի Բրեքսթոն և Թրինա Բրեքսթոն, հայտնի որպես Բրեքսթոններ
Ժաքլին Քենեդի և Լի Ռադզիվիլ
Ջեքի Քոլինզ, գրող և Ջոան Քոլինզ, դերասանուհի
Փերիս Հիլթոն և Նիքի Հիլթոն, հանրային դեմքեր
Ռիբի Ջեքսոն, Լա Թոյա Ջեքսոն և Ջանեթ Ջեքսոն, Ջեքսոնների ընտանիքի անդամներ
Քլոյի Քարդաշյան, Քիմ Քարդաշյան, Քորթնի Քարդաշյան, ռեալիթի շոուի աստղեր
Ռոզմարի Քենեդի, Քեթլին Քենեդի Քավենդիշ, Յունիս Քենեդի Շրայվեր, Պատրիսիա Քենեդի և Ջին Քենեդի, Քենեդիների ընտանիքի անդամներ
Քիմ Ռիչարդս և Քայլ Ռիչարդս, դերասանուհիներ և ռեալիթի շոուի աստղեր
Ջեսսիկա Սիմփսոն և Էշլի Սիմփսոն, երգչուհիներ
Բրիթնի Սփիրս, երգչուհի և Ջեյմի Լին Սփիրս, դերասանուհի
Վենուս Ուիլյամս և Սերենա Ուիլյամս, թենիսիստուհիներ, հայտնի որպես Ուիլյամս քույրեր
Մերի-Քեյթ և Էշլի Օլսեն, դերասանուհիներ
Պենելոպե Կրուս և Մոնիկա Կրուս, դերասանուհիներ


== Մշակույթում ==


=== Կինո ===
«Ինչ է պատահել Բեբի Ջեյնին» (1962), ֆիլմ
«Հաննան ու նրա քույրերը» (1986), ֆիլմ
«Ավարտազդ» (2000), ֆիլմ
«Քույրեր» (2015), կատակերգություն


=== Գրականություն ===
«Փոքրիկ տիկնայք»
«Բոբսի երկվորյակները», Լորա Լի Հոուփի ստեղծած պատմությունների շարքը, որի հերոսները երկու զույգ երկվորյակներ են՝ 12–ամյա Նենն ու Բերթը և 6–ամյա Ֆլոսին ու Ֆրեդին
«Նրա կոշիկների մեջ» (2002), վեպ
«#Toots» (2019), վեպ


=== Հեռուստատեսություն ===
«Էկրանի թագուհին», ամերիկյան հեռուստասերիալ
«Քույրեր», հեռուստասերիալ
«Ինչու եմ սիրում քեզ», հեռուստասերիալ


== Ծանոթագրություններ ==


== Արտաքին հղումներ ==
«Քույր իմ նազելի»
Թարիդերե

Թարիդերե, գյուղ Արևմտյան Հայաստանում, Սեբաստիայի վիլայեթի Եվդոկիայի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Լենինգրադյան փողոց (այլ կիրառումներ)

Լենինգրադյան փողոց անվանումը կարող է վերաբերել հետևյալին՝

Լենինգրադյան փողոց (Երևան)
Լենինգրադյան փողոց (Սամարա)
Ռիկին և Ֆլեշը

«Ռիկին և Ֆլեշը» (անգլ.՝ Ricki and the Flash), ամերիկյան կատակերգական դրամա, որի ռեժիսորն է Ջոնաթան Դեմմը, սցենարիստը՝ Դիաբլո Քոդին։ Ֆիլմի գլխավոր հերոսներն են Մերիլ Սթրիփը, Մեյմի Գամմերը, Քևին Քլայնը, Սեբաստիան Սթանը, Ռիք Սփրինգֆիլդը, Օդրա Մաքդոնալդը և Բեն Փլատը։
Հիմնական նկարահանումը սկսվեց 2014 թվականի հոկտեմբերի 13-ին Նյու Յորքում՝ Ռայում։ TriStar Pictures-ը ֆիլմը ֆինանսավորեց և թողարկեց 2015 թվականի օգոստոսի 7-ին։


== Սյուժե ==
Ռիկին իրականացրել է ռոք աստղ դառնալու իր երազանքը՝ հրաժարվելով իր ընտանիքից։ Նրան ընձեռնվում է ևս մեկ շանս՝ իր ընտանիքի հետ հաշտվելու համար, երբ նրա նախկին ամուսին Փիթը նրան առաջարկում է գնալ Ինդիանապոլիս՝ գեներալի աղջկան՝ Ջյուլիին օգնելու հաղթահարել ամուսնալուծությունից հետո առաջացած դժվարությունները։


== Դերակատարներ ==


== Արտադրություն ==
Նկարահանումը սկսվեց 2013 թվականի սեպտեմբերի 23-ին։ 2014 թվականի մարտի 25-ին հայտարարվեց, որ Մերիլ Սթրիփը պայմանագիր է կնքել ֆիլմում խաղալու համար. նա մարմնավորելու էր մեծահասակ ռոք երաժշտի, ով լքել է իր ընտանիքը ճանաչում և հարստություն ձեռք բերելու համար։ Ջոնաթան Դեմը ստանձնեց ֆիլմի ռեժիսորի պարտականությունները, որի օրիգինալ սցենարի հեղինակն է Դիաբլո Քոդին Նույն տարվա ապրիլի 1-ին, TriStar Pictures-ը հայտարարեց ֆիլմի վերնագիրը և այն մասին, որ այն կարգավորում էր ֆիլմի ֆինանսավորման և թողարկման հարցերը։ TriStar Pictures-ը ստացավ ֆիլմի իրավունքները, հաղթելով երկու ուրիշ ստադիաների՝ Universal, Weinstein և Fox 2000։
Նկարահանումը պետք է սկսեր 2014 թվականի հոկտեմբերի 1-ին, Նյու Յորքում։ Հիմնական նկարահանումը սկսվեց 2014 թվականի հոկտեմբերի 13-ին։ Հոկտեմբերի 14-ին, Սթրիփը նկատվել էր Numi & Co. Hair Salon-ում նկարահանվելիս։


== Արձագանք ==
Ֆիլմը ստացավ տարբեր կարծիքներ և քննադատների արձագանքներ։ Rotten Tomatoes կայքէջում ֆիլմը ստացել է 64% վարկանիշ ըստ 160 քննադատությունների 6/10 միջին նիշով։


== Ծանոթագրություններ ==


== Արտաքին հղումներ ==
«Ռիկին և Ֆլեշը» Internet Movie Database կայքում
«Ռիկին և Ֆլեշը» Box Office Mojo կայքում
«Ռիկին և Ֆլեշը» Rotten Tomatoes կայքում
«Ռիկին և Ֆլեշը» Metacritic կայքում
Գառնիկ Բադալյան

Գառնիկ Ժորայի Բադալյան (հունիսի 1, 1950(1950-06-01), Կույբիշև, Հայաստան), ՀՀ պետական և քաղաքական գործիչ, Հայաստանի Հանրապետության էկոնոմիկայի նախարարի նախկին տեղակալ։


== Կրթություն ==
1957-1967 թթ. - սովորել և ավարտել է Իջևանի թիվ 1 միջնակարգ դպրոցը։
1967-1972 թթ. - սովորել և ավարտել է Երևանի Կ.Մարքսի անվան պոլիտեխնիկական ինստիտուտի տեխնիկական կիբերնետիկայի ֆակուլտետը՝ «էլեկտրոնային հաշվիչ մեքենաներ» մասնագիտությամբ։


== Աշխատանքային գործունեություն ==
1972-1980 թթ. - աշխատել է «Ագաթ» համամիութենական գիտահետազոտական ինստիտուտի մասնաճյուղում որպես ինժեներ, ավագ ինժեներ, ապա՝ առաջատար ինժեներ։
1980-1982 թթ. - Ատոմային էլեկտրակայանների համամիութենական գիտահետազոտական ինստիտուտի խմբի ղեկավար։
1982-1998 թթ. - ՀԽՍՀ առևտրի մինիստրության ինֆորմացիոն հաշվիչ կենտրոնի բաժնի վարիչ, փոխտնօրեն, ապա՝ տնօրեն։
1998-1999 թթ. - եղել է «Ինֆոֆայլ» ԲԲԸ գործադիր տնօրեն։


== Պետական և քաղաքական գործունեություն ==
ՀՀԿ անդամ։
1999 թվականից ՀՀԿ խորհրդի անդամ է։
1999-2000 թթ. - ՀՀ կառավարությանն առընթեր ստանդարտացման, չափագիտության և սերտիֆիկացման վարչության պետի տեղակալ։
2000 թ. նոյեմբերի 16-ին ընտրվել է ՀՀ Ազգային ժողովի 2-րդ գումարման պատգամավոր «Միասնություն» դաշինքի համամասնական ընտրացուցակով։ «Միասնություն» խմբակցության անդամ։ Ֆինանսավարկային, բյուջետային եւ տնտեսական հարցերի մշտական հանձնաժողովի անդամ։ ՀՀԿ խորհրդի անդամ։
2003 թ. օգոստոսի 5-ին ՀՀ վարչապետի որոշմամբ նշանակվել է ՀՀ Առևտրի և տնտեսական զարգացման նախարարի տեղակալ։
2008 թ. հունիսի 20-ին ՀՀ վարչապետի որոշմամբ նշանակվել է Հայաստանի Հանրապետության էկոնոմիկայի նախարարի տեղակալ՝ ազատվելով Հայաստանի Հանրապետության առևտրի և տնտեսական զարգացման նախարարի տեղակալի պաշտոնից։ 2016 թ․-ին ազատվել է պաշտոնից։Ունի ավագ լեյտենանտի զինվորական կոչում։ Ամուսնացած է, ունի երկու զավակ։


== Ծանոթագրություններ ==
Ճուռակներ

Ճուռակները կազմում են բազեանմանների կարգի գիշատիչ թռչունների ընտանիքը։ Հայտնի է 122 տեսակ՝ տարածված ամենուրեք, բացի Անտարկտիդայից և Արկտիկայից։


== Հայաստանում ==
Հայաստանում բնադրում են 27 տեսակ՝ անգղեր, արծիվներ, մկնաճուռակներ, ցիներ, լորաճուռակ, եվրոպական ճնճղաճուռակ, թավշաոտ ճուռակ, մեծ ճուռակ, կրետակեր, տափաստանային ճուռակ, ցախաքլորաորս, թուրքմենական ճնճղաճուռակ և այլն։


== Մարմնի չափեր ==
Մարմնի երկարությունը 28–115 սմ է, կենդանի զանգվածը՝ 100գ–6,5կգ։ Թևերը լայն են, կլորացած, փետրածածկը՝ հիմնականում մուգ կամ բաց շագանակագույնից շիկակարմիր, մուգ մոխրագույն, կուրծքը կամ մեջքը՝ մուգ շերտերով, ոտքերը՝ հիմնականում՝ դեղին, կտուցը՝ սրածայր, կեռ, մագիլները՝ սուր։ Վերնակտուցի եզրը չունի ատամնավոր ելուստ։ Զոհին որսում է գետնին կամ թռիչքի ընթացքում։ Ճուռակների մեծ մասը չվող է։ Բնադրում են ծառերի, ժայռերի վրա, գետնին։ Թխսակալում է էգը կամ արուն։


== Սնումը ==
Սնվում են մանր ողնաշարավորներով, լեշերով, փափկամարմիններով, միջատներով։


== Կարմիր գրքում ==
Ճուռակների 11 տեսակ գրանցված է Հայաստանի Կարմիր գրքում։


== Ծանոթագրություններ ==